**PRÍLOHA č. 3, časť B)**

**Zmluva o užívaní verejných prístavov**

**č. 05.4-XX-2023**

*uzavretá podľa § 269 ods. 2 Obchodného zákonníka*

*(ďalej len* ***„Zmluva“*** *alebo* ***„Zmluva o užívaní“****)*

*medzi zmluvnými stranami:*

**Prevádzkovateľ verejného prístavu:**

|  |  |
| --- | --- |
| Obchodné meno:Sídlo: IČO: Zapísaný: Zastúpený:  DIČ: IČ DPH: Bankové spojenie - IBAN: BIC:  | **Verejné prístavy, a. s.**Prístavná 10, 821 09 Bratislava36 856 541Obchodný register Mestského súdu Bratislava III, Oddiel: Sa, Vložka číslo: 4395/BMgr. Roman Kiss, predseda predstavenstvaIng. Ladislav Bariak, člen predstavenstva2022534008SK2022534008SK61 0200 0000 0024 1616 8551SUBASKBX |

ďalej len **„Prevádzkovateľ”**

a

**Užívateľ verejného prístavu:**

|  |  |
| --- | --- |
| Obchodné meno/Názov:Sídlo/Miesto podnikania: IČO: Zapísaný: Zastúpený:DIČ: IČ DPH: Bankové spojenie - IBAN: BIC:  |  |

ďalej len **„Užívateľ”**

Prevádzkovateľ a Užívateľ ďalej tiež jednotlivo ako **„Zmluvná strana“** a spoločne ako **„Zmluvné strany“**.

1. **ÚVODNÉ USTANOVENIA (PREAMBULA)**
	1. Prevádzkovateľ podľa § 6 zákona o vnútrozemskej plavbe zabezpečuje a vykonáva prevádzku verejných prístavov Bratislava, Komárno a Štúrovo. V rámci výkonu tejto činnosti Prevádzkovateľ v súlade s § 5 ods. 14 a § 6 ods. 2 zákona o vnútrozemskej plavbe určuje výšku a vyberá úhrady za používanie verejných prístavov.
	2. Užívateľ je prevádzkovateľom Plávajúceho zariadenia definovaného v odseku 1.4 tejto Zmluvy.
	3. Prevádzkovateľ uzatvoril s Užívateľom Zmluvu o budúcej zmluve*, na základe ktorej bola následne uzatvorená Zmluva o zriadení záložného práva k plavidlu v prospech Prevádzkovateľa ako záložného veriteľa*[[1]](#footnote-2). V Zmluve o budúcej zmluve sa Prevádzkovateľ zároveň zaviazal uzatvoriť s Užívateľom v lehote tam uvedenej na základe písomnej výzvy Užívateľa túto Zmluvu o užívaní s náležitosťami uvedenými v jej ďalších ustanoveniach.
	4. V tejto Zmluve pojem:

**hlavná paluba** znamená horizontálny vodotesný predel lode, ktorá môže byť vnútorná alebo vonkajšia, pričom vonkajšia paluba zabezpečuje vodotesnú integritu lodného trupu, hoci jej vodotesnosť môže byť nesúvislá, prípadne narušená najmä rôznymi otvormi alebo potrubnými sústavami;

**paluba nadstavby** znamená každú palubu, ktorá je nadstavbou hlavnej paluby, ktorej priestory je možné užívať spravidla na reštauračný, ubytovací alebo iný podobný účel;

**Plávajúce zariadenie** znamená plávajúce zariadenie s názvom [•], s lodným osvedčením evidenčné č. [•], vydaným dňa [dd.mm.rrrr], ktoré je platné do [dd.mm.rrrr], ktoré pozostáva z hlavnej paluby, a [má [•] ks]/ [nemá žiadne] paluby nadstavby;

**Poplatok za prístavnú polohu** znamená poplatok za užívanie Prístavnej polohy podľa článku 4 tejto Zmluvy a Sadzobníka;

**Prístavná poloha** znamená prístavnú polohu vo Verejnom prístave označenú Prístavným poriadkom ako OPBA 28**;**

**Prístavný poplatok** znamená poplatok za denný pobyt Plávajúceho zariadenia v území Verejného prístavu podľa Sadzobníka;

**Prístavný poriadok** znamená v každom čase aktuálny Prístavný poriadok verejných prístavov SR vydaný Prevádzkovateľom;

**Sadzobník** znamená v každom čase aktuálny Sadzobník vyberania úhrad za používanie verejných prístavov na vodných cestách Slovenskej republiky vydaný Prevádzkovateľom podľa zákona o vnútrozemskej plavbe a schválený Ministerstvom dopravy Slovenskej republiky, vrátane jeho príloh;

**Verejný prístav** znamená verejný prístav Bratislava;

**zákon o vnútrozemskej plavbe** znamená zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov;

**Zmluva o budúcej zmluve** znamená Zmluvu o budúcej zmluve o užívaní verejných prístavov č. [•] uzatvorenú medzi Zmluvnými stranami dňa [dd.mm.rrrr];

***Zmluva o zriadení záložného práva na plavidlo*** *znamená Zmluvu o zriadení záložného práva na plavidlo č. [•] uzatvorenú medzi Zmluvnými stranami.*[[2]](#footnote-3)

* 1. Pojmy použité v tejto Zmluve, ale nedefinované v odseku 1.4, budú mať význam definovaný v Prístavnom poriadku.
1. **PREDMET ZMLUVY**
	1. Prevádzkovateľ touto Zmluvou udeľuje Užívateľovi na dočasnú dobu súhlas s užívaním Prístavnej polohy za úhradu vo Verejnom prístave, na účel státia Plávajúceho zariadenia.
	2. Užívateľ sa touto Zmluvou zaväzuje:

**2.2.1** plniť povinnosti vyplývajúce z tejto Zmluvy adodržiavať Prístavný poriadok;

**2.2.2** riadne a včas platiť Prevádzkovateľovi úhrady za používanie Verejného prístavu v súvislosti so státím Plávajúceho zariadenia Užívateľa v území Verejného prístavu, a to podľa tejto Zmluvy a Sadzobníka.

1. **POUŽÍVANIE VEREJNÉHO PRÍSTAVU**
	1. Užívateľ je oprávnený umiestniť na Prístavnej polohe Plávajúce zariadenie po nadobudnutí účinnosti tejto Zmluvy a po zaplatení Poplatku za prístavnú polohu na prvý rok užívania, pokiaľ sa Plávajúce zariadenie na Prístavnej polohe nenachádzalo už pred uzatvorením tejto Zmluvy; uzatvorením tejto Zmluvy nie sú dotknuté prípadné povinnosti Užívateľa, resp. nevysporiadané záväzky Užívateľa voči Prevádzkovateľovi, ku ktorých vzniku došlo pred uzatvorením tejto Zmluvy v súvislosti s používaním Prístavnej polohy pred tým ako došlo k nadobudnutiu účinnosti tejto Zmluvy.
	2. Užívateľ je povinný užívať Plávajúce zariadenie v súlade s účelom, na ktorý je určené. Užívateľ je povinný nahlásiť Prevádzkovateľovi každú zmenu, ktorá sa týka Plávajúceho zariadenia alebo jeho prevádzky a tiež každú okolnosť, ktorá má vplyv na výšku a spôsob platenia úhrad za používanie Verejného prístavu tak, aby Prevádzkovateľovi umožnil vedenie presnej evidencie používania Verejného prístavu Plávajúcim zariadením Užívateľa. Pri nahlasovaní zmien je Užívateľ povinný postupovať v súlade s Prístavným poriadkom.
	3. Užívateľ je povinný zabezpečiť odstránenie naplavenín zachytených na Plávajúcom zariadení a jeho príslušenstve, ako aj čistenie brehového opevnenia v úseku vyväzovacích bitiev od náletových porastov počas celej doby státia Plávajúceho zariadenia, a to všetko na vlastné náklady.
	4. Užívateľ je povinný pri výkone práv a plnení povinností vyplývajúcich pre neho z tejto Zmluvy dodržiavať Prístavný poriadok, Sadzobník, zákon o vnútrozemskej plavbe a ostatné všeobecne záväzné právne predpisy vzťahujúce sa na státie Plávajúceho zariadenia vo Verejnom prístave.
	5. Užívateľ je povinný umožniť Prevádzkovateľovi vykonať kontrolu dodržiavania Prístavného poriadku. Na tento účel Užívateľ na požiadanie Prevádzkovateľa umožní poverenému zamestnancovi Prevádzkovateľa okamžitý, bezodplatný, nepodmienený a bezpečný prístup na Plávajúce zariadenie.
	6. Užívateľ je povinný platiť všetky úhrady za používanie Verejného prístavu v súlade s touto Zmluvou a Sadzobníkom.
	7. Užívateľ podpisom tejto Zmluvy berie na vedomie, že Sadzobník a Prístavný poriadok zverejňuje Prevádzkovateľ na svojej webovej stránke. Sadzobník a Prístavný poriadok tvoria neoddeliteľnú súčasť tejto Zmluvy ako jej prílohy; pre nadobudnutie účinnosti ich zmien a záväznosti vo vzťahu k Užívateľovi podľa tohto ustanovenia Zmluvy sa nevyžaduje uzatvorenie dodatku k tejto Zmluve.
	8. Užívateľ je povinný oznámiť Prevádzkovateľovi s dostatočným časovým predstihom svoj zámer scudziť Plávajúce zariadenie a požiadať Prevádzkovateľa o súhlas s prevodom vlastníckeho práva k Plávajúcemu zariadeniu.
	9. Užívateľ je povinný dodržiavať ustanovenia zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisoch.
	10. Užívateľ je povinný viesť a uchovávať evidenciu o druhoch a množstve odpadov, s ktorými nakladá, a o ich zhodnotení a zneškodnení. Užívateľ je povinný predložiť na vyžiadanie Prevádzkovateľa doklady s úplnými a pravdivými informáciami preukazujúcimi spôsob nakladania s odpadom a potvrdenie o úhrade za odpad, a to najneskôr do 10 dní odo dňa doručenia písomnej žiadosti Prevádzkovateľa; a na základe žiadosti Prevádzkovateľa je Užívateľ povinný poskytnúť Prevádzkovateľovi aj kópie príslušných dokladov preukazujúcich riadne plnenie povinností vyplývajúcich z tohto ustanovenia.
2. **POPLATOK ZA PRÍSTAVNÚ POLOHU**
	1. Užívateľ je povinný platiť Prevádzkovateľovi za užívanie Prístavnej polohy Poplatok za prístavnú polohu vo výške [•],- eur bez DPH (slovom: *[•] eur bez dane z pridanej hodnoty*) za každý rok trvania tejto Zmluvy. K Poplatku za prístavnú polohu bude pripočítaná DPH podľa aktuálnych právnych predpisov. Ak má Plávajúce zariadenie viac palúb, je Užívateľ povinný platiť Poplatok za prístavnú polohu navýšený o čiastku 5 000,- eur (slovom: *päťtisíc eur*) ročne za každú jednu palubu nadstavby Plávajúceho zariadenia. Poplatok za prístavnú polohu podľa tohto odseku 4.1 sa platí odo dňa nadobudnutia účinnosti tejto Zmluvy*.*
	2. Poplatok za prístavnú polohu je Užívateľ povinný platiť na rok dopredu, a to na základe faktúry vystavenej Prevádzkovateľom. Splatnosť každej faktúry je 14 kalendárnych dní odo dňa vystavenia faktúry Prevádzkovateľom.
	3. Poplatok za prístavnú polohu v prvom roku používania Verejného prístavu, bude uhradený do 14 dní po nadobudnutí účinnosti tejto Zmluvy.
	4. Zmluvné strany sa dohodli, že po uplynutí každého kalendárneho roka trvania Zmluvy o užívaní a po zverejnení miery inflácie Štatistickým úradom Slovenskej republiky za predchádzajúci kalendárny rok (meranú indexom spotrebiteľských cien, príp. iným indexom, ktorý prípadne v budúcnosti tento index nahradí), bude výška Poplatku za prístavnú polohu upravená o mieru inflácie vyhlásenú Štatistickým úradom Slovenskej republiky; základom pre určenie úpravy Poplatku za prístavnú polohu pre príslušný kalendárny rok bude celková výška poplatku platná v predchádzajúcom kalendárnom roku (vrátane inflačného navýšenia). V prípade úpravy výšky Poplatku za prístavnú polohu podľa predchádzajúcej vety sa Zmluvné strany dohodli, že uzatvorenie dodatku k tejto Zmluve sa nevyžaduje; účinky úpravy Poplatku za prístavnú polohu pre príslušný kalendárny rok nastávajú automaticky dňom zverejnenia miery inflácie za predchádzajúci kalendárny rok. Suma, o ktorú sa Poplatok za prístavnú polohu pre príslušný kalendárny rok podľa vyššie uvedených pravidiel zvyšuje, bude splatná vždy samostatne, a to najneskôr do štrnástich (14) kalendárnych dní odo dňa vystavenia faktúry Prevádzkovateľom. Pre vylúčenie akýchkoľvek pochybností platí, že prípadná deflácia nebude mať na určovanie výšky úhrady Poplatku za prístavnú polohu žiadny vplyv.
3. **OSOBITNÉ USTANOVENIE O VÝŠKE A SPÔSOBE PLATENIA PRÍSTAVNÉHO POPLATKU**
	1. Na základe zákona o vnútrozemskej plavbe, je za státie Plávajúceho zariadenia Užívateľ povinný platiť Prevádzkovateľovi v súlade s Prístavným poriadkom a Sadzobníkom a za podmienok tam stanovených, Prístavný poplatok. Prístavný poplatok podlieha dani z pridanej hodnoty v zmysle platných právnych predpisov. Prevádzkovateľ je povinný vystaviť Užívateľovi faktúru na zdaniteľné plnenie.
	2. Okrem Prístavného poplatku bude Užívateľ povinný platiť Prevádzkovateľovi za pristávanie výletných a kajutových lodí na Plávajúcom zariadení poplatok v súlade s Prístavným poriadkom a Sadzobníkom.
4. **KAUCIA**
	1. Užívateľ je povinný zložiť u Prevádzkovateľa kauciu vo výške Poplatku za prístavnú polohu, ktorý pripadá na prvý rok používania Verejného prístavu.
	2. Táto kaucia bola zložená pred uzatvorením tejto Zmluvy v peniazoch alebo poskytnutím záruky za kauciu. Prevádzkovateľ je oprávnený použiť kauciu na započítanie svojich pohľadávok voči Užívateľovi z tejto Zmluvy a zo Zmluvy o budúcej zmluve. V prípade použitia kaucie, je Užívateľ povinný doplniť kauciu do pôvodnej výšky do 10 dní, odkedy ho na to Prevádzkovateľ vyzve. Ak bola kaucia zložená v peniazoch, je do štrnástich (14) dní po zániku tejto Zmluvy Prevádzkovateľ povinný vrátiť Užívateľovi uhradenú kauciu, resp. jej časť zostávajúcu po započítaní pohľadávok Prevádzkovateľa.
	3. Ak bola kaucia zložená v peniazoch, možno ju kedykoľvek nahradiť poskytnutím záruky za kauciu. Záruka musí mať formu abstraktnej bankovej záruky a musí byť uplatniteľná Prevádzkovateľom na základe prvej výzvy a bez námietok, a to aj postupne. Záručná suma musí byť najmenej vo výške kaucie podľa odseku 6.1. Záručná listina musí byť platná ešte tri mesiace po uplynutí dňa uvedeného v odseku 10.1 tejto Zmluvy. V takom prípade Prevádzkovateľ vráti Užívateľovi kauciu zloženú v peniazoch bez zbytočného odkladu po odovzdaní bankovej záruky spĺňajúcej požiadavky vyplývajúce z tohto odseku tejto Zmluvy.
5. **SANKCIE**
	1. V prípade, ak Užívateľ poruší povinnosti vyplývajúce z Prístavného poriadku, je povinný uhradiť Prevádzkovateľovi príslušné sankčné poplatky v zmysle Sadzobníka, a to podľa podmienok stanovených Prístavným poriadkom.
	2. Užívateľ je povinný nahradiť Prevádzkovateľovi škodu, ktorá mu vznikne porušením povinností Užívateľa vyplývajúcich z Prístavného poriadku, všeobecne záväzných právnych predpisov alebo tejto Zmluvy. Podmienky náhrady škody upravuje Prístavný poriadok.
	3. V prípade omeškania s platením ktorejkoľvek úhrady za používanie Verejného prístavu, je Užívateľ povinný platiť Prevádzkovateľovi úrok z omeškania vo výške stanovenej Prístavným poriadkom, t. j. vo výške 0,05 % z dlžnej sumy za každý deň omeškania.
	4. Ak po uplynutí doby trvania tejto Zmluvy alebo po jej zániku z iného dôvodu Užívateľ naďalej užíva prístavnú polohu je Užívateľ povinný platiť Prevádzkovateľovi Poplatok za prístavnú polohu bez uzatvorenej zmluvy vo výške a spôsobom uvedeným pre tento prípad v Sadzobníku, ako aj prípadné iné príslušné poplatky v zmysle Sadzobníka.
6. **DORUČOVANIE A KOMUNIKÁCIA**
	1. Pokiaľ v Zmluve nie je uvedené inak, akékoľvek oznámenie alebo akákoľvek iná formálna komunikácia medzi Zmluvnými stranami súvisiaca s používaním Verejného prístavu musí byť realizovaná v písomnej forme v slovenskom jazyku a musí byť:

a) doručená osobne alebo zaslaná poštou (formou doporučenej zásielky) alebo expresnou kuriérskou službou kontaktnej osobe uvedenej v odseku 8.4 alebo na adresu sídla Zmluvnej strany uvedenú v obchodnom registri; alebo

b) doručená elektronickou poštou na emailové adresy uvedené v odseku 8.4.

* 1. Ak bolo oznámenie alebo akákoľvek iná formálna komunikácia podľa odseku 8.1 tohto článku zaslaná expresnou kuriérskou službou alebo poštou (ako doporučená zásielka), vrátane doručovaných faktúr podľa tejto Zmluvy, tieto sa považujú za riadne doručené v deň kedy sa dostali do sféry dispozície adresáta; písomnosť sa považuje za doručenú aj vtedy, ak bol adresát pri doručovaní zásielky zastihnutý avšak túto si odmietol prevziať.
	2. Zmluvné strany sa dohodli, že pri plnení záväzkov vyplývajúcich pre ne z tejto Zmluvy budú vystupovať a komunikovať medzi sebou, ako aj smerom k tretím subjektom tak, aby žiadnym spôsobom nepoškodili obchodné meno, resp. dobrú povesť druhej Zmluvnej strany. Vzájomnú komunikáciu Zmluvných strán budú zabezpečovať kontaktné osoby určené Zmluvnými stranami.
	3. Zmluvné strany sa dohodli na nasledovných kontaktných osobách pre účely plnenia tejto Zmluvy:

Kontaktná osoba za Prevádzkovateľa:

meno a priezvisko:    Mgr. Elena Hamárová

e - mail:                    elena.hamarova@vpas.sk

telefónne číslo:               +421 911 309 055

Kontaktná osoba za Užívateľa:

meno a priezvisko:    **[ • ]**

e - mail:                    **[ • ]**

telefónne číslo:                **[ • ]**

V prípade zmeny kontaktnej osoby je príslušná Zmluvná strana, ktorej sa zmena týka, povinná bez zbytočného odkladu informovať druhú Zmluvnú stranu o takejto skutočnosti a bezodkladne ustanoviť novú kontaktnú osobu.

* 1. V prípade zmeny kontaktných osôb sa Zmluvné strany dohodli, že uzatvorenie dodatku k tejto Zmluve sa pre zmenu kontaktných osôb nevyžaduje (postačuje písomné oznámenie tejto zmeny, ktoré musí byť doručené druhej Zmluvnej strane).
1. **OSOBITNÉ DOJEDNANIA**
	1. Zmluvné strany sa dohodli na tom, že v prípade nákladov vynaložených Užívateľom bez predchádzajúceho súhlasu Prevádzkovateľa na úpravu okolia Prístavnej polohy, nie je Prevádzkovateľ povinný nahradiť Užívateľovi takto vynaložené náklady, ani výšku prípadného zhodnotenia Prístavnej polohy a jej okolia.
	2. *Na zabezpečenie splnenia existujúcich ako aj budúcich pohľadávok Prevádzkovateľa, ktoré mu voči Užívateľovi vznikli alebo mu v budúcnosti na základe tejto Zmluvy alebo v súvislosti s ňou vzniknú, sa Užívateľ zaväzuje zriadiť záložné právo k Plávajúcemu zariadeniu v prospech Prevádzkovateľa ako prvé v poradí a toto záložné právo udržiavať v platnosti počas celej doby trvania tejto Zmluvy.[[3]](#footnote-4)*
	3. V prípade vstupu Užívateľa do likvidácie, alebo začatia reštrukturalizačného, konkurzného alebo exekučného konania voči Užívateľovi, je Užívateľ povinný každú takúto skutočnosť oznámiť Prevádzkovateľovi ihneď po jej vzniku. Porušenie tejto povinnosti Užívateľom je považované za podstatné porušenie Zmluvy, zakladajúce právo Prevádzkovateľa od Zmluvy odstúpiť.
	4. Užívateľ podpisom tejto Zmluvy potvrdzuje, že si je vedomý celkového stavu Prístavnej polohy a v takomto stave ju aj preberá do užívania. Prevádzkovateľ nie je povinný vybudovať žiadne zariadenia, stavby, vyväzovacie prvky ani inú infraštruktúru k Prístavnej polohe, než ktorá existuje v čase uzavretia tejto Zmluvy. V prípade, ak má Užívateľ na účely užívania Prístavnej polohy záujem takúto ďalšiu infraštruktúru vybudovať, je oprávnený tak urobiť len na základe predchádzajúceho písomného súhlasu Prevádzkovateľa, za vzájomne dohodnutých podmienok.

**9a *ZMLUVA O SKLADOVANÍ***

* 1. *V prípade ak Užívateľ nezabezpečí odstránenie Plávajúceho zariadenia z Verejného prístavu v súlade s touto Zmluvou v lehote určenej Prevádzkovateľom vo výzve na odstránenie Plávajúceho zariadenia z Prístavnej polohy, resp. z Verejného prístavu, Zmluvné strany sa dohodli, že márnym uplynutím tejto lehoty vzniká medzi Zmluvnými stranami Zmluva o skladovaní, v rámci ktorej má Užívateľ právne postavenie ukladateľa a Prevádzkovateľ právne postavenie skladovateľa, pričom predmetom skladovania je Plávajúce zariadenie vrátane všetkého jeho vybavenia a všetkých jeho súčastí a príslušenstva.*
	2. *Na účely odseku 9a.1 tohto článku Zmluvy sa má za to, že Prevádzkovateľ ako skladovateľ prevzal od Užívateľa ako ukladateľa plávajúce zariadenie ku dňu vzniku Zmluvy o skladovaní podľa odseku 9a.1 tohto článku Zmluvy. Prevádzkovateľ sa od tohto dňa zaväzuje Plávajúce zariadenie uložiť a opatrovať po dobu 6 mesiacov, pričom Užívateľ je povinný uhrádzať Prevádzkovateľovi skladné v sume rovnajúcej sa výške Prístavného poplatku v súlade s Prístavným poriadkom a Sadzobníkom a za podmienok tam stanovených. Skladné sa uhrádza za každý aj začatý deň skladovania, a to až do prevzatia Plávajúceho zariadenia Užívateľom, resp. do jeho odstránenia z Verejného prístavu. Skladné Prevádzkovateľ vyúčtuje Užívateľovi súhrnnou faktúrou vystavenou vždy do tretieho pracovného dňa kalendárneho mesiaca nasledujúceho po mesiaci, počas ktorého bolo Plávajúce zariadenia podľa tohto článku Zmluvy predmetom skladovania, pričom splatnosť každej takejto faktúry je 14 dní odo dňa jej vystavenia.*
	3. *Prevádzkovateľ si po vzniku Zmluvy o skladovaní podľa tohto článku tejto Zmluvy vyhradzuje právo presunúť Plávajúce zariadenie na inú prístavnú polohu, a to do ktoréhokoľvek verejného prístavu, resp. na akúkoľvek prístavnú polohu v jeho správe alebo aj na pobrežné plochy.*
	4. *Užívateľ je oprávnený si kedykoľvek počas doby skladovania Plávajúce zariadenie prevziať za účelom jeho odstránenia z Verejného prístavu; miesto a čas prevzatia Plávajúceho zariadenia budú dohodnuté vopred s Prevádzkovateľom. Užívateľ je však povinný pred prevzatím Plávajúceho zariadenia zaplatiť skladné pripadajúce na celú dohodnutú dobu skladovania a zároveň mať v čase prevzatia Plávajúceho zariadenia uhradené všetky pohľadávky voči Prevádzkovateľovi; Prevádzkovateľ nie je povinný Plávajúce zariadenie vydať Užívateľovi pokým trvá zádržné právo k Plávajúcemu zariadeniu uplatnené v súlade s touto Zmluvou.*
	5. *Prevádzkovateľ je oprávnený odstúpiť od Zmluvy o skladovaní, vzniknutej medzi zmluvnými stranami podľa tohto článku tejto Zmluvy, z dôvodov a za podmienok ustanovených v § 534 ods. 1 Obchodného zákonníka.*
	6. *Prevádzkovateľ môže po odstúpení od Zmluvy o skladovaní podľa odseku 9a.5 tohto článku Zmluvy určiť primeranú lehotu na vyzdvihnutie Plávajúceho zariadenia s upozornením, že inak predmet skladovania (Plávajúce zariadenie) predá. Po márnom uplynutí tejto lehoty môže Prevádzkovateľ skladované Plávajúce zariadenie predať vhodným spôsobom na účet Užívateľa. Pri predaji je Prevádzkovateľ povinný postupovať s náležitou starostlivosťou tak, aby výťažok z predaja Plávajúceho zariadenia bol s prihliadnutím na stav Plávajúceho zariadenia a relevantné okolnosti predaja čo najvyšší, pričom pri predaji sa zaväzuje postupovať hospodárne a transparentne. Od výťažku z predaja, ktorý je Prevádzkovateľ povinný bez zbytočného odkladu vydať Užívateľovi, si môže odpočítať okrem skladného aj vynaložené náklady spojené s predajom a tiež sumu na úhradu akýchkoľvek neuhradených a splatných pohľadávok, ktoré voči Užívateľovi eviduje z titulu používania Verejných prístavov, vzniknutých pred vznikom zmluvy o skladovaní podľa tohto článku tejto Zmluvy.*
	7. *Užívateľ vyhlasuje, že v deň uzatvorenia tejto Zmluvy vystavil Prevádzkovateľovi splnomocnenie s úradne osvedčeným podpisom splnomocniteľa za účelom realizácie administratívno-právnych úkonov súvisiacich s postupom podľa odseku 9a.6 tohto článku Zmluvy; v prípade, že Užívateľ nie je vlastníkom Plávajúceho zariadenia zabezpečil vystavenie splnomocnenia zo strany jeho vlastníka. Prevádzkovateľ je oprávnený použiť splnomocnenie podľa predchádzajúcej vety len v súvislosti s predajom Plávajúceho zariadenia, a to len za predpokladu, že k tomu budú splnené podmienky ustanovené v odseku 9a.6 tohto článku Zmluvy. V prípade prevodu vlastníckeho práva k Plávajúcemu zariadeniu sa Užívateľ zaväzuje zabezpečiť, aby nadobúdateľ vystavil splnomocnenie podľa tohto ustanovenia v prospech Prevádzkovateľa ako splnomocnenca bezodkladne po nadobudnutí vlastníckeho práva k Plávajúcemu zariadeniu a zabezpečiť, aby toto splnomocnenie bolo fyzicky odovzdané Prevádzkovateľovi; v prípade, že si túto povinnosť Užívateľ alebo nový nadobúdateľ nesplní ani napriek výzve Prevádzkovateľa, je Prevádzkovateľ oprávnený od tejto Zmluvy odstúpiť. Užívateľ berie na vedomie, že s ohľadom na zákonné splnomocnenie obsiahnuté v § 534 ods. 2 Obchodného zákonníka bude Prevádzkovateľ samotný predaj Plávajúceho zariadenia oprávnený uskutočniť aj bez osobitného splnomocnenia udeleného Užívateľom.*
	8. *Užívateľ berie na vedomie a súhlasí s tým, že Prevádzkovateľ má v súlade s ust. § 535 Obchodného zákonníka na zabezpečenie svojich nárokov zo zmluvy o skladovaní podľa tohto článku Zmluvy zádržné právo na skladovaných veciach (Plávajúce zariadenie vrátane všetkého jeho vybavenia a všetkých jeho súčastí a príslušenstva), dokiaľ sa tieto u neho nachádzajú.*
	9. *Pokiaľ z obsahu tohto článku tejto Zmluvy nevyplýva niečo iné, spravuje sa zmluvný vzťah vzniknutý v súlade s týmto článkom tejto Zmluvy príslušnými ustanoveniami § 527 a nasl. Obchodného zákonníka (zmluva o skladovaní).[[4]](#footnote-5)*
1. **TRVANIE A ZÁNIK ZMLUVY**
2. Táto Zmluva sa uzatvára na dobu určitú, a to do [dd.mm.rrrr].
3. Táto Zmluva zaniká:

a)   písomnou dohodou Zmluvných strán;

b) odstúpením od Zmluvy v súlade s § 344 a nasl. Obchodného zákonníka a tiež z dôvodov uvedených v tejto Zmluve;

c) výpoveďou z dôvodov uvedených v tejto Zmluve;

d) zánikom platnosti povolenia na státie Plávajúceho zariadenia vydaného Dopravným úradom;

e) odstúpením podľa odseku 11.4, čl. 11 tejto Zmluvy.

* 1. Prevádzkovateľ je oprávnený od tejto Zmluvy odstúpiť spôsobom upraveným v § 345 Obchodného zákonníka pre podstatné porušenie zmluvnej povinnosti Užívateľom. Za podstatné porušenie zmluvnej povinnosti Užívateľom sa bude považovať tiež to, ak Užívateľ nezaplatí niektorú z úhrad za používanie Verejného prístavu napriek písomnej výzve Prevádzkovateľa ani v dodatočnej lehote 15 dní po jej splatnosti. Prevádzkovateľ je oprávnený odstúpiť od tejto Zmluvy aj z nasledovných dôvodov:
1. v prípade zmeny vlastníctva k Plávajúcemu zariadeniu bez súhlasu Prevádzkovateľa, alebo
2. napriek písomnej výzve Prevádzkovateľa nedoplní v primeranej lehote kauciu podľa príslušných ustanovení článku 6 tejto Zmluvy alebo ak banková záruka podľa článku 6 tejto Zmluvy zanikne skôr ako je to predpokladané touto Zmluvou a napriek písomnej výzve Prevádzkovateľa nedôjde v primeranej lehote k jej nahradeniu predložením novej bankovej záruky, alebo
3. v prípade, že Užívateľ poruší svoju povinnosť voči Prevádzkovateľovi, ktorá vyplýva z inej zmluvy ako z tejto Zmluvy podstatným spôsobom, alebo Prevádzkovateľ uplatní svoje právo odstúpiť od inej zmluvy uzatvorenej s Užívateľom z dôvodu v takejto zmluve výslovne dojednaného, alebo
4. v prípade, že Užívateľ umiestni Plávajúce zariadenie na Prístavnú polohu v rozpore s podmienkami ustanovenými v odseku 3.1 tejto Zmluvy, alebo
5. v prípade, že Užívateľ poruší svoju povinnosť voči Prevádzkovateľovi, ktorá vyplýva z odseku 3.2, čl. 3 tejto Zmluvy.
	1. Odstúpenie od Zmluvy sa nedotýka nárokov vzniknutých počas jej trvania. V dôsledku odstúpenia od Zmluvy nevzniká povinnosť Zmluvných strán vrátiť si dovtedy poskytnuté plnenia.
	2. Každá Zmluvná strana je oprávnená ukončiť túto Zmluvu písomnou výpoveďou bez uvedenia dôvodu. Výpovedná doba je dvanásť (12) mesiacov a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej Zmluvnej strane.
	3. Zánik tejto Zmluvy nezbavuje Užívateľa plnenia povinností vyplývajúcich z Prístavného poriadku a všeobecne záväzných právnych predpisov, najmä povinnosti platiť úhrady za používanie Verejného prístavu až do času skutočného odstránenia Plávajúceho zariadenia z Prístavnej polohy. Ustanovenia o platení úhrad za používanie Verejného prístavu, o sankciách, o doručovaní a tiež všetky ostatné ustanovenia, u ktorých to vyplýva z ich povahy, zostávajú v platnosti aj po zániku tejto Zmluvy.
	4. Zánikom tejto Zmluvy zaniká súhlas Prevádzkovateľa na státie Plávajúceho zariadenia na Prístavnej polohe a od tohto momentu sa používanie Verejného prístavu Užívateľom stáva neoprávneným. Ku dňu zániku Zmluvy je Užívateľ povinný odstrániť z Prístavnej polohy Plávajúce zariadenie na svoje náklady a nebezpečenstvo. Ak tak neurobí ani v dodatočnej lehote 15 dní, je Prevádzkovateľ oprávnený Plávajúce zariadenie na náklady a nebezpečenstvo Užívateľa odstrániť z Prístavnej polohy a to jeho presunutím do inej časti Verejného prístavu, kde je oprávnený ho zadržiavať až do vyrovnania všetkých záväzkov Užívateľa.
	5. Zmluvné strany sa dohodli, že ak Plávajúce zariadenie Užívateľa umiestnené vo Verejnom prístave po zániku tejto Zmluvy nie je technicky spôsobilé na užívanie a skončila mu platnosť príslušných lodných listín potrebných na jeho prevádzku, a Užívateľ nezabezpečí odstránenie Plávajúceho zariadenia z Prístavnej polohy alebo z miesta, do ktorého bolo v súlade s touto Zmluvou premiestnené Prevádzkovateľom z Prístavnej polohy, ani do 30 dní odo dňa doručenia písomnej výzvy Prevádzkovateľa na jeho odstránenie s upozornením na možnosť likvidácie Plávajúceho zariadenia, je Prevádzkovateľ oprávnený naložiť s takýmto Plávajúcim zariadením ako s odpadom. Užívateľ dané oprávnenie Prevádzkovateľa berie na vedomie a s jeho využitím pre prípad porušenia svojej povinnosti zabezpečiť odstránenie Plávajúceho zriadenia z Verejného prístavu dobrovoľne a bez výhrad súhlasí. Prípadný výťažok z likvidácie (zhodnotenia) Plávajúceho zariadenia pri jeho naložení ako s odpadom je Prevádzkovateľ oprávnený použiť na úhradu nákladov spojených so zabezpečením jeho likvidácie a na úhradu prípadných neuhradených pohľadávok, ktoré Prevádzkovateľovi na základe tejto Zmluvy voči Užívateľovi vznikli; prípadný prebytok Prevádzkovateľ bez zbytočného odkladu vydá Užívateľovi alebo ho zloží v prospech Užívateľa do úradnej úschovy.
	6. *Oprávnenie Prevádzkovateľa ako záložného veriteľa vykonať záložné právo zo Zmluvy o zriadení záložného práva k Plávajúcemu zariadeniu, nie je odsekom 10.7 a 10.8 tohto článku tejto Zmluvy dotknuté.*[[5]](#footnote-6) Týmto ustanovením nie je dotknuté oprávnenie Prevádzkovateľa vykonať potrebné opatrenia pre prípad zániku tejto Zmluvy, alebo zániku povolenia užívať Verejný prístav alebo neplnenia povinností Užívateľom, ktoré vyplývajú z Prístavného poriadku alebo všeobecne záväzných právnych predpisov.
	7. Oprávnenie Zmluvných strán ukončiť túto Zmluvu z dôvodov ustanovených Prístavným poriadkom alebo z dôvodov porušenia všeobecne záväzných predpisov nie je ustanoveniami tohto článku 10 dotknuté.
6. **BOJ PROTI KORUPCII**
	1. Zmluvné strany sa nesmú dopustiť, nesmú schváliť ani povoliť žiadne konanie, ktoré by spôsobilo, že by Zmluvné strany porušili akékoľvek platné protikorupčné všeobecne záväzné predpisy. Táto povinnosť sa vzťahuje najmä na neoprávnené plnenia zástupcom alebo zamestnancom orgánov verejnej správy alebo blízkym osobám zástupcov alebo zamestnancov orgánov verejnej správy.
	2. Každá Zmluvná strana sa zaväzuje, že neponúkne, neposkytne, ani sa nezaviaže poskytnúť žiadnemu zamestnancovi, zástupcovi alebo tretej strane konajúcej v mene druhej Zmluvnej strany, a rovnako neprijme ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej Zmluvnej strany žiadny dar, ani inú výhodu, či už peňažnú alebo inú, na ktorú príjemca nemá právny nárok pri dojednaní, uzatváraní alebo pri plnení tejto Zmluvy.
	3. Zmluvné strany sa zaväzujú bezodkladne vzájomne sa informovať, pokiaľ si budú vedomé alebo budú mať konkrétne podozrenie na korupciu pri dojednaní, uzatváraní alebo pri plnení tejto Zmluvy.
	4. V prípade, že ktorákoľvek Zmluvná strana poruší akúkoľvek svoju povinnosť podľa tohto článku alebo pokiaľ má Zmluvná strana dôvodnú príčinu domnievať sa, že povinnosti druhej Zmluvnej strany podľa toho článku boli alebo sú porušovanéje táto Zmluvná strana oprávnená od tejto Zmluvy odstúpiť*.*
7. **OCHRANA OSOBNÝCH ÚDAJOV**
	1. Zmluvné strany berú na vedomie, že na účely uzatvorenia, existencie a plnenia tejto Zmluvy spracúvajú osobné údaje dotknutých osôb, ktoré vystupujú v rámci zmluvného vzťahu založeného medzi Zmluvnými stranami touto Zmluvou, príp. iných osôb podieľajúcich sa na jej plnení.
	2. V zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje Smernica 95/46/ES (všeobecné nariadenie o ochrane osobných údajov), resp. zákona č. 18/2018 Z. z. o ochrane osobných údajov (spolu ďalej len „Legislatíva GDPR“) sú Prevádzkovateľ a Užívateľ samostatnými prevádzkovateľmi. Zmluvné strany sa v súvislosti so spracúvaním osobných údajov zaväzujú dodržiavať všetky povinnosti vyplývajúce z Legislatívy GDPR, osobitne dodržiavať povinnosť zachovávania mlčanlivosti o spracúvaných osobných údajoch a zásadu minimalizácie ich spracúvania.
	3. Zmluvné strany sa zaväzujú oznamovať si navzájom zmeny všetkých poskytnutých osobných údajov tak, aby spracúvali vždy len správne a aktuálne osobné údaje. Prevádzkovateľ zároveň oznamuje Užívateľovi a príslušným dotknutým osobám, že podrobné informácie o právach dotknutých osôb a spracúvaní osobných údajov u Prevádzkovateľa sú dostupné na webovej adrese: https://www.portslovakia.com/gdpr.
8. **ZÁVEREČNÉ USTANOVENIA**
	1. Táto Zmluva je vyhotovená v štyroch (4) rovnopisoch, z ktorých po jej podpise každá Zmluvná strana obdrží dva (2) rovnopisy.
	2. Užívateľ je oprávnený postúpiť práva a previesť povinnosti z tejto Zmluvy na inú osobu len s písomným súhlasom Prevádzkovateľa.
	3. Táto Zmluva sa riadi právnymi predpismi Slovenskej republiky. Pokiaľ táto Zmluva neustanovuje inak, budú sa vzájomné vzťahy Zmluvou výslovne neupravené riadiť príslušnými ustanoveniami Obchodného zákonníka, zákona o vnútrozemskej plavbe, Sadzobníkom a Prístavným poriadkom.
	4. Ak je Užívateľ zahraničnou osobou a/alebo ak je Plávajúce zariadenie registrované v inom štáte ako v Slovenskej republike, Zmluvné strany sa v súlade s Článkom 25 NARIADENIA EURÓPSKEHO PARLAMENTU A RADY (EÚ) č. 1215/2012, z 12. decembra 2012 o právomoci a o uznávaní a výkone rozsudkov v občianskych a obchodných veciach (prepracované znenie) dohodli, že na riešenie akýchkoľvek sporov, ktoré vznikli alebo vzniknú v súvislosti s touto Zmluvou, vrátane nárokov na náhradu škody, majú výlučnú právomoc konať a rozhodovať o takýchto sporoch všeobecné súdy Slovenskej republiky, ako členského štátu EÚ.
	5. Túto Zmluvu možno meniť len na základe písomnej dohody oboch Zmluvných strán, formou písomných a očíslovaných dodatkov k Zmluve, ak z tejto Zmluvy nevyplýva pre konkrétny prípad niečo iné.
	6. Neoddeliteľnou súčasťou tejto Zmluvy je Prístavný poriadok a Sadzobník ako jej prílohy.
	7. Táto Zmluva nadobúda platnosť dňom jej podpisu zástupcami obidvoch Zmluvných strán, a účinnosť dňom nasledujúcim po dni jej zverejnenia v Centrálnom registri zmlúv, ktorý je vedený Úradom Vlády SR v súlade s ustanoveniami Občianskeho zákonníka

**Prílohy:**

Príloha č. 1 – Prístavný poriadok[[6]](#footnote-7)

Príloha č. 2 – Sadzobník[[7]](#footnote-8)

Príloha č. 3 – Splnomocnenie zo dňa **.....................[[8]](#footnote-9)**

|  |  |
| --- | --- |
| V Bratislave dňa V mene Prevádzkovateľa:.....................................................................**Mgr. Roman Kiss**predseda predstavenstvaVerejné prístavy, a. s. | V **[ *•* ]** dňaV mene Užívateľa:...........................................................................  |
| V Bratislave dňa V mene Prevádzkovateľa:.....................................................................**Ing. Ladislav Bariak**člen predstavenstvaVerejné prístavy, a. s. | V **[ • ]** dňaV mene Užívateľa:...........................................................................  |

**SPLNOMOCNENIE**

Spoločnosť [•], so sídlom [•], IČO: [•], zapísaná v Obchodnom registri Okresného/Mestského súdu [•], odd. [•], vo vložke č. [•], konajúca prostredníctvom [•] (ďalej len „**Splnomocniteľ**“)týmto ako vlastník a prevádzkovateľ plávajúceho zariadenia s názvom [•], s lodným osvedčením evidenčné č. [•], vydaným dňa [dd.mm.rrrr], ktoré je platné do [dd.mm.rrrr], ktoré pozostáva z hlavnej paluby, a [má [•] ks]/ [nemá žiadne] paluby nadstavby (ďalej len „**Plávajúce zariadenie**“)

**udeľuje plnú moc**

spoločnosti **Verejné prístavy, a. s.**, so sídlom Prístavná 10, 821 09 Bratislava, IČO: 36 856 541, zapísanej v obchodnom registri Mestského súdu Bratislava III, odd. Sa, vo vložke č. 4395/B, konajúcej prostredníctvom Mgr. Romana Kissa, predsedu predstavenstva a Ing. Ladislava Bariaka, člena predstavenstva (ďalej len „**Splnomocnenec**“), aby táto na základe Zmluvy o užívaní verejných prístavov č. [•], ktorú Splnomocniteľ ako užívateľ a Splnomocnenec ako prevádzkovateľ uzatvorili dňa ................... (ďalej len „**Zmluva**“) v prípade splnenia podmienok ustanovených článku v čl. 9a, ods. 9.6 Zmluvy vykonala v súvislosti s predajom Plávajúceho zariadenia v našom mene všetky právne a faktické úkony smerujúce k zmene údajov zapísaných v registri plavidiel v súlade s príslušnými právnymi predpismi platnými v danom čase.

Splnomocniteľ si je vedomý skutočnosti, že za splnenia podmienok podľa článku 9a., ods. 9.6 Zmluvy je Splnomocnenec ako skladovateľ oprávnený pri predaji Plávajúceho zariadenia postupovať aj bez osobitného splnomocnenia, pričom na základe zákonného splnomocnenia obsiahnutého v § 534 ods. 2 Obchodného zákonníka je Splnomocnenec oprávnený najmä uzatvoriť s vybraným záujemcom (kupujúcim) kúpnu zmluvu, ktorej predmetom bude prevod vlastníckeho práva k Plávajúcemu zariadeniu (vrátane jeho všetkého vybavenia a všetkých jeho súčastí a príslušenstva), odovzdať Plávajúce zariadenie kupujúcemu v súlade s podmienkami stanovenými kúpnou zmluvou a prijať úhradu kúpnej ceny od kupujúceho.

Splnomocnenec je oprávnený udeliť splnomocnenie v rovnakom alebo obmedzenom rozsahu tretej osobe; splnomocnenec môže za účelom plnenia oprávnení vyplývajúcich z tohto splnomocnenia poveriť svojich zamestnancov.

V .................. dňa .......................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**[•]**

1. Podčiarknutá časť textu predstavuje alternatívu, ktorá sa uplatní len v prípade, ak sa Užívateľ na základe Zmluvy o budúcej zmluve zaviazal zriadiť k Plávajúcemu zariadeniu záložné právo. [↑](#footnote-ref-2)
2. Uplatní sa len v prípade, ak sa Užívateľ v zmysle Zmluvy o budúcej zmluve zaviazal zriadiť k Plávajúcemu zariadeniu záložné právo. [↑](#footnote-ref-3)
3. Podčiarknuté ustanovenie predstavuje alternatívu, ktorá sa uplatní len v prípade, ak sa Užívateľ na základe Zmluvy o budúcej zmluve zaviazal zriadiť k Plávajúcemu zariadeniu záložné právo. [↑](#footnote-ref-4)
4. Podčiarknutá časť textu predstavuje alternatívu, ktorá sa uplatní len v prípade, ak Užívateľ nie je v zmysle Zmluvy o budúcej zmluve zaviazaný na zabezpečenie záväzkov z tejto Zmluvy zriadiť záložné právo k Plávajúcemu zariadeniu. [↑](#footnote-ref-5)
5. Podčiarknutá časť textu predstavuje alternatívu, ktorá sa uplatní len v prípade, ak sa Užívateľ na základe Zmluvy o budúcej zmluve zaviazal zriadiť k Plávajúcemu zariadeniu záložné právo. [↑](#footnote-ref-6)
6. Priloží sa v znení aktuálnom v čase uzatvorenia Zmluvy. [↑](#footnote-ref-7)
7. Priloží sa v znení aktuálnom v čase uzatvorenia Zmluvy. [↑](#footnote-ref-8)
8. Priloží sa len ak sa má uplatňovať článok 9a Zmluvy. [↑](#footnote-ref-9)